Sinin leffablogi: lokakuuta 2012
Pakko raportoida nyt vielä uusimmista dvd tulokkaista, joista osa on itse ostettu tai sitten olen vain lahjoituksena saanut. Eikös niissä iänikuisissa lifestyle blogeissakin listata jokainen hankittu rytky, niin voin minäkin hyvällä omallatunnolla listata jokaisen uuden lehvahankinnan!
Roxx Decker ei lämmennytkään näille, joten minä adoptoin nämä omakseni 15e:n sopuhintaan.
Tämä fiksu romattinen komedia on ollut hankintalistalla pitkään, mutta nyt lunasti omakseni cdon.comista
Samaan syssyyn tilattu Oceans
Lahjoitus Artulta, joka ei kyseiselle kuvalle lämmennyt
Ghibli kokoelman kasvua! Nyt löytyy omana jo 13!!
Lähettänyt Sini klo 18.55 1 kommentti: Linkit tähän tekstiin
Tunnisteet: hullu hölmö rakkaus, kätkijät, oceans, pom poko, studio ghibli, transformers, tron-perintö
Disney VHS-kokoelman kasvua
Aikaisemmin olen esitellyt blogissa Disney VHS-kokoelmaani, jonka runko on lapsuuden kodista ja jota on täydennetty muutamilla lahjoituksilla. Haaveena on kerätä kaikki mahdolliset alati kasvavasta klassikkosarjasta vhs-muodossa ja uudemmat sitten dvd:nä, niinkuin Kaksin karkuteillä, joka jo toisesta hyllystä löytyy. Kokoelma on tässä välissä kasvanut viidellä, pari lahjoituksena jälleen ja loput kolme tämä hullu on peräti ostanut! Tässä kuitenkin täydennykset:
Ruudukon lahjoitus! nro 13. Liisa ihmemaassa
Toinen Ruudukon lahjoitus! nro 15. Kaunotar ja kulkuri. Paperista päätellen ollut suosittu video
Ostettu kasetti! nro 40. Keisarin uudet kuviot
Ostettu kasetti! nro 42. Lilo ja Stitch. Tämä on ollut joskus omanakin dvd:nä, mutta harmikseen kadonnut teille tietämättömille. Leffa oli yhtä mahti ja ihana, kuin mitä muistin
Ostettu kasetti! nro 34. Notre Damen Kellonsoittaja
Kaikki nätissä pinossa
Hyllyyn olen löytänyt teemaan sopivia figuureja: Nala ja Simba
Sarabi, Mufasa ja pikkuinen Simba
Nyt vaan odottaa uudelleenjärjestely. En kyllä tiedä miten nuo saisi enää mahtumaan niin, että kaikkien takakannet näkyy....
Lähettänyt Sini klo 10.31 Ei kommentteja: Linkit tähän tekstiin
Tunnisteet: disney, kaunotar ja kulkuri, keisarin uudet kuviot, liisa ihmemaassa, lilo ja stitch, notre damen kellonsoittaja, vhs, vhs-soitin
Käsikirjoitus: Vanessa Taylor
Pääosissa: Meryl Streep, Tommy Lee Jones & Steve Carell
Kay ja Arnold ovat olleet naimisissa keskenään jo 30 vuotta. Aikuisiksi kasvaneet lapset ovat lentäneet pesästä ja vanha pariskunta on jäänyt asumaan kahdestaan. Vuosipäivän osuessa kohdalle huomaa Kay, ettei tämä ole sitä mitä hän odotti. Romantiikka loistaa poissaolollaan ja tuntuu kuin pariskunnasta olisi tullut vain kämppikset, sillä he eivät edes nuku enää samassa sängyssä läheisyydestä puhumattakaan. Kay bongaa mainoksen viikonlopun kestävästä avioliittoleiristä, jonka hän pudottaa pommina Arnoldin nenän eteen. Arnold puolestaan ei näe heidän liitossaan mitään vikaa, eikä edes alkuun ole lähdössä mukaan. Äreä herra ehättää kuitenkin viimenään mukaan matkalle Kayn iloksi, mutta paikan päällä jo ensimmäisestä istunnosta lähtien vänkää ahkerasti kaikkea muutosta vastaan. Pystyykö Arnold näkemään asiat Kayn kantilta ja löytävätkö he enää aiemmin kadotetun yhteyden väliltään?
Lemmenlomalla kuuluu kastiin laadukkaammat romanttiset komediat, sillä se on perushömppää fiksumpi tapaus ja pitää jalat maassa. Nuorten päähenkilöiden ensirakkaus on jo niin monta kertaa valkokankaalla nähty aihe, joten kun kerrotaan ajasta 30 vuoden avioliiton jälkeen, on se huomattavan mielenkiintoista vaihtelua. Elokuva nostaa hahmojensa välityksellä rohkeasti pitkän avioliiton kissoja pöydälle, joita harvoin tulee elokuvissa käsiteltyä näinkin pinnan alta kynsien.
Pääkaksikossa on elokuvan ydin, enkä osaa kuvitella keitään muita tekemään näin kovaa roolisuoritusta, kuin valkokangas pariskunta Streep ja Jones. Sitä alkaa melkein uskoa heidän olevan oikeasti naimisissa. Jonesin Arnold on päällisin puolin vastaava yrmy kaveri, jolloista hän on aiemminkin näytellyt, mutta nyt lasien takaa tulee ilmi hyvin vähäeleisesti, mutta sitäkin suuremmalla vaikutuksella, erilaisia tunteita. Streepin Kay on herkkä nainen, joka on kätkenyt ja tukahduttanut omat halunsa ja tunteensa jo pitkän aikaa, mutta ei kestä sisäistä ahdistusta enää. Edellä mainittua Streep tulkitsee jälleen mestarillisesti. Ainoa muu tärkeässä osassa oleva hahmo on terapeutti Dr. Bernie Feld, jota esittävä Steve Carell hoitaa osansa ihan sutjakkaasti, mitä nyt sivuosastaan kykenee.
Lemmenlomaa suosittelen virkistävänä ja himpun verran terapeuttisena elokuvana eritoten pariskunnille, olitte sitten naimisissa tai ette, seurustellut kuukauden tai pienen ikuisuuden, olitte sitten vasta teinejä tai jo eläkkeellä.
PS. Elokuvan virallisilta sivuilta löytyy hauska parisuhdeopas
Lähettänyt Sini klo 14.38 Ei kommentteja: Linkit tähän tekstiin
Tunnisteet: arvostelu, hope springs, lemmenlomalla, meryl streep, steve carell, tommy lee jones
Movie Monday # 58 - Olosuhteet
Minä ja Movie Monday on nähtävästi lähdetty jossain kohtaa ihan eri teille, joten en tule edes yrittämään kiriä kaikkia haasteita kiinni, vaan teen mitkä hotsittaa. Tämä haaste numero 58 on sellainen, vaikka ilmaantunutkin jo aikoja sitten.
"Mitkä ovat sinulle ne ihanneolosuhteet leffojen katsomiseen? Yksin vai yhdessä, kotona vai leffateatterissa, käpertyneenä nojatuoliin vai sängyssä maaten, eväillä vai ilman, pimeinä syysiltoina vai säällä kuin säällä?"
Leffojen katseluun johtaa yleensä tilanne, jossa itsellään on sitä maagista vapaa aikaa ja tietää ettei tule keskeytyksiä, eikä tarvitse leffan jälkeen juosta minnekään. Kotosalla suurin osa tulee katsottua dvd:ltä, vhs:ltä, nauhalta boksista tai suoraan töllöstä. Suurimman osan leffoista katson varmaan itsekseni, koska moneen haluan uppoutua ilman mitään häiriötä etenkin, jos kyseessä on enemmän keskittymiskykyä vaativa tapaus. Komedia, ö-luokan kauhu tai muu varma sukka sopii sitten yhden tai useamman ihmisen kanssa jaettavaksi. Kotiolosuhteissa en voisi koskaan ajatella katsovani leffaa tietokoneen ääressä, se vain pilaa tunnelman saman tien. Pitää olla jokin sohvantapainen ja sinne isompaan kokoluokkaan kuuluva töllö.
VHS-osasto 20"
DVD/telkun tuijotus/pleikkari-osasto 42"
Toinen ympäristö on leffateatteri (=studio123), jonne on tullut mentyä niin yksinään, miehen kanssa, kaverin tai kavereiden kanssa. Kuitenkin selkeästi eniten miehen kanssa, jonka voi ottaa mukaan melkein mitä tahansa katsomaan. Leffateatterissa vaadin myös hiljaisuutta leffan aikana, koska siihen on tuolla totuttu ja lukeehan siellä seinässä olevassa lapussakin ”keskustelu kaverin kanssa vasta elokuvan jälkeen”. Itse vältän myös papattamista mainostenkin aikana, vaikka se nyt ei millään tavalla kiellettyä ole. Vaikka kotioloissa enää harvoin syön leffan aikana herkkuja tai mitään, niin leffateatterissa ollessani ne pienet popparit on must. Täysin asiakkaan rooliin en pysty leffassa käydessäni menemään, vaan jatkuvasti tarkkailen mainosten kuvasuhdetta, äänenvoimakkuutta, valojen syttymisiä/sammumisia jne. Itse leffaan taas osaan upota elokuvateatterissa jopa kotiolosuhteita paremmin. Kotona kun on noita häiriötekijöitä enemmän (=kissat) ja pystyy pausettamaan, joilloin väkisinkin tulee tunnelmaan pieni katkos.
Sitten kun oon iso ja rikas, haluan ihan erillisen leffateatterihuoneen!
Lähettänyt Sini klo 21.12 2 kommenttia: Linkit tähän tekstiin
Tunnisteet: elokuvateatteri, movie monday, studio123
TV Poiminta: Poutapilviä ja lihapullakuuroja
Perjantai 12.10, TV5 klo 19.15
Ohjaaja: Phil Lord & Christopher Miller
Käsikirjoitus: perustuu Judi ja Ron Barrettin samannimiseen kirjaan
Äänirooleissa: Bill Hader, Anna Faris, Neil Patrick Harris, James Caan, Bruce Campbell, Andy Samberg, Mr. T, Al Roker & Lauren Graham
Flint Lockwood on pienestä pitäen halunnut keksiä jotain merkittävää, mutta syystä tai toisesta hänen omasta mielestä nerokkaat ideat ovat käytännössä menneet pahasti penkin alle. Flintin äiti, joka aina uskoi pojan aivoituksiin, kuoli 10 vuotta sitten tehden Flintin isästä Timistä yksinhuoltajan. Tim:n on puolestaan vaikea ymmärtää poikansa keksimisintoa, eikä usko muutenkaan mihinkään nykyajan hömpötyksiin, vaan vakaaseen sardiini talouteen. Flint tulee kuitenkin viimein keksineeksi jotain, joka voisi toimia. Apina Steve, joka puhuu tulkkauslaitteen avulla ihmisten kieltä ja Flint luovat laitteen, joka tekee vedestä ruokaa. Tämä laite, oikealta nimeltään FLDSMDFR, tarvitsee rutkasti energiaa toimiakseen, joten Flint hiippailee isänsä huomaamatta pois kotoa kohti voimalaan, jossa hän kytkee laitteensa. FLDSMDFR imee itseensä tuhottomasti energiaa ja ampaisee taivaalle. Flint luulee jo homman epäonnistuneen ja masistellessaan laiturilla tapaa yhtä surkeassa jamassa olevan toimittajaksi haavailevan tytön, Sam Sparksin. Molempien suut loksahtavat auki kun taivaalle kerääntyy outoja violetteja pilviä ja maahan alkaa sataa hampurilaisia. Vihdoin Flint teki sen! Kaupungista, jossa sataa ruokaa tulee suositumpi kuin koskaan ja niin myös keksijästä kaiken takana. Kuten varmaan arvaat, ei kaikki mene kuitenkaan kauaa putkeen koneen villiinnyttyä tyystin.
Poutapilviä ja lihapullakuuroja oli ensikatselulla todella positiivinen yllätys, koska allekirjoittanut ei osannut odottaa paljoa animaatiolta, joka kertoo taivaalta satavasta ruoasta. Elokuvassa on roppakaupalla omaperäisyyttä ja näinkin älyvapaasta ideasta on saatu toteutettua jotakin järkevää ja koossa pysyvää. Putoavista eineksistä on väännetty jos jonkinmoista huumoria varsin onnistuneesti. Lisäksi elokuvassa on tunteisiin vetoavia aspekteja: isä ja poika suhde, hyväksytyksi tuleminen, sekä pieni rakkaustarinakin.
Kannattaa katsastaa, mutta varoitus: tätä elokuvaa katsoessa tulee nälkä!
Tunnisteet: animaatio, anna faris, cloudy with a chance of meatballs, neil patrick harris, poutapilviä ja lihapullakuuroja, tv poiminta
Mikä elokuva on kyseessä? osa 3
Jotain uutta olen saanut tehtyä! Tässä viihdyttämään syysiltoja:
Yksi Charlien enkeleistä on tuhkimo
Truman rosvoaa vaimonsa kanssa
Jason Bourne on lainvalvoja Texasista
Batman, Benjamin Button, Jason Bourne ja moni muu juonii porukalla isoa keikkaa
Bruce Banner harrastaa silmänkääntötemppuja
Evelyn Carnahan ja Wolverine ovat rakastavaiset, jotka etsivät elämän puuta
Mary Jane on pieni verenimijä
Cedric Diggory on myös verenimijä
Agentti K auttaa Elisabeth ensimmäistä löytämään siepatun tyttärensä
Muhammad Ali on viimeisiä ihmisiä maapallolla
Kissanainen siniverisenä (2 vastausvaihtoehtoa)
John McClane elää synkässä kaupungissa, jossa hobititkin on kannibaleja
Ihmemaan Liisalla on kaksi äitiä
Max Paynellä on rakas pehmolelu
3 orpoa joutuu arvuuttajan luokse asumaan
Musta leski ja Obi Wan yhteisellä pakomatkalla
Bilbo surfailee avaruudessa (2 vastausvaihtoehtoa)
Gulliverin kohtaamisia apinan kanssa
Emma on mennyt rakastumaan kuuluisaan kirjailijaan
Carrie Bradshaw iskee silmänsä James Bondiin kaikista koiruuksista huolimatta
Lähettänyt Sini klo 13.48 5 kommenttia: Linkit tähän tekstiin